pythainlp/thai_wikipedia_clean_20230101 huggingface dataset:
ในวันที่ 16 มีนาคม พ.ศ. 2559 ไม่กี่ชั่วโมงหลังจากที่ บิลล์ ริชาร์ดสัน ทูตสหรัฐฯ เข้าพบกับนักการทูตเกาหลีเหนือจากสำนักงานสหประชาชาติ 2 คน ที่นครนิวยอร์ก เพื่อกดดันให้ปล่อยตัววอร์มเบียร์ หลังจากที่วอร์มเบียร์ถูกศาลสูงสุดของเกาหลีเหนือพิจารณาคดีและต้องโทษในข้อหาบ่อนทำลาย ตามประมวลกฎหมายอาญาของเกาหลีเหนือ มาตรา 60 ทางศาลยังตัดสินว่า เขาได้กระทำความผิด "ตามนโยบายอันมีเจตนาร้ายของสหรัฐฯ ที่มีต่อ [เกาหลีเหนือ] เพื่อพยายามบั่นทอนความสามัคคีของประชาชน หลังจากเข้ามาในฐานะนักท่องเที่ยว" ช่วงการพิจารณาพยานหลักฐานในศาลความยาว 1 ชั่วโมง รวมการรับสารภาพ มีหลักฐานเป็น ภาพจากกล้องวงจรปิด, หลักฐานลายนิ้วมือ และคำให้การของพยาน ภาพกล้องวงจรปิดแสดงให้เห็นชายคนหนึ่ง ถูกระบุว่าเป็นวอร์มเบียร์โดยมัคคุเทศก์ชาวเกาหลีเหนือของเขา ได้เข้าไปในพื้นที่เฉพาะพนักงาน ต่อมาในวันที่ 18 มีนาคม KCNA เผยแพร่คลิปวิดีโอสั้น ความละเอียดต่ำ ระบุเวลา 01:57 นาฬิกา แสดงเห็นบุคคลหนึ่งนำโปสเตอร์ออกจากผนังแล้ววางลงบนพื้น
การปล่อยตัว.
เฟร็ดและซินดี้ วอร์มเบียร์ ได้เข้าพบกับเจ้าหน้าที่ฝ่ายบริหารของประธานาธิบดี บารัก โอบามา รวมทั้งรัฐมนตรีว่าการกระทรวงการต่างประเทศสหรัฐ จอห์น เคอร์รี และเอกอัครราชทูตสวีเดน ผู้รับหน้าที่เป็นตัวแทนเจรจาระหว่างสหรัฐอเมริกาและเกาหลีเหนือ ในเดือนพฤษภาคม พ.ศ. 2560 เฟร็ด วอร์มเบียร์กล่าวว่า ทางฝ่ายบริหารของโอบามาได้บอกให้พวกเขาลดบทบาทในเรื่องของลูกชายพวกเขาลง แต่เขาและภรรยาอยากให้เรื่องของลูกชายได้เป็นส่วนหนึ่งของการเจรจาใด ๆ ก็ตามที่ทำระหว่างสหรัฐอเมริกาและเกาหลีเหนือ
วันที่ 13 มิถุนายน 2560 รัฐมนตรีว่าการกระทรวงการต่างประเทศสหรัฐ เร็กซ์ ทิลเลอร์สัน ประกาศถึงการปล่อยตัวของออตโต วอร์มเบียร์ และยังประกาศอีกว่ากระทรวงการต่างประเทศสหรัฐได้ทำการคุ้มครองการปล่อยตัวของออตโตตามแนวทางของประธานาธิบดี โดนัลด์ ทรัมป์ รวมถึงจะทำการเจรจาเพิ่มเติมในการปล่อยตัวชาวอเมริกันอีก 3 คนที่ถูกคุมขังในเกาหลีเหนือ
การรายงานของสื่อในภายหลังได้เผยถึงการประชุมเมื่อ 6 มิถุนายน ที่นครนิวยอร์กว่าเจ้าหน้าที่ของเกาหลีเหนือได้ให้แจ้งแก่ผู้แทนพิเศษกระทรวงการต่างประเทศสหรัฐฯ โจเซฟ ยุน แล้วว่าวอร์มเบียร์มีอาการของโรคอาหารเป็นพิษโบทูลิซึมไม่นานหลังจากถูกกักขัง และเข้าสู่อาการโคม่าหลังจากทานยานอนหลับ คณะผู้แทนนำโดยยุนได้บินไปยังเปียงยางเพื่อดูแลการส่งตัวของวอร์มเบียร์
อาการป่วย.
แพทย์ผู้ดูแลวอร์มเบียร์จากศูนย์สุขภาพแห่งมหาวิทยาลัยซินซินแนติ ได้ระบุว่า เขาอยู่ใน "ภาวะตื่นแต่ไม่รับรู้" หรือเรียกกันโดยทั่วไปว่า สภาพผักเรื้อรัง เขายังสามารถหายใจและกะพริบตาเองได้ แต่ไม่แสดงอาการของการรับรู้ต่อสภาพแวดล้อม เช่น การเข้าใจภาษา แถมเขาเองก็ไม่ได้เคลื่อนไหวเป็นนัยหรือมีความหมายใด ๆ เลย ไมเคิล ฟลูเอกเกอร์ แพทย์อำนวยการ ผู้ที่เป็นหนึ่งในทีมแพทย์ผู้ที่นำวอร์มเบียร์กลับมายังสหรัฐฯ ได้ระบุว่าวอร์มเบียร์ได้รับการดูแลรักษาอย่างดีที่โรงพยาบาลในเปียงยาง
หลังที่ทางผู้ปกครองของเขาร้องขอให้ถอดสายให้อาหารออก วอร์มเบียร์ได้เสียชีวิตลงในวันที่ 19 มิถุนายน พ.ศ. 2560 ณ เวลา 14:20 น. เมื่อมีอายุได้ 22 ปี ครอบครัวของเขาได้ออกแถลงการถึงความเสียใจและแสดงความขอบคุณกับพนักงานโรงพยาบาลที่ให้ความช่วยเหลือตลอดมา ทางประธานาธิบดี ทรัมป์ ก็ได้ออกแถลงการในการเสียชีวิตของวอร์มเบียร์ว่า "ไม่มีอะไรจะน่าเศร้าไปกว่าการที่พ่อแม่ต้องเสียลูกในช่วงที่ดีที่สุดของชีวิต ความคิดและคำอธิษฐานของเรานั้นจะสถิตอยู่กับครอบครัว เพื่อนและคนทุกคนที่เป็นที่รักของเขา" และยังบอกอีกว่า "สหรัฐอเมริกาขอประณามความโหดร้ายของระบอบการปกครองของเกาหลีเหนืออีกครั้ง พร้อมกับขอไว้อาลัยแก่ผู้สูญเสียคนล่าสุดด้วย"
ตามคำร้องของครอบครัวของวอร์มเบียร์ จึงไม่ได้มีการชันสูตร มีแค่เพียงการตรวจดูภายนอกภายหลังการเสียชีวิตเท่านั้น แพทย์คาดการณ์สาเหตุการเสียชีวิตอาจเป็นลิ่มเลือด ปอดบวม ภาวะติดเชื้อ หรือไตวาย ส่วนยานอนหลับก็อาจมีส่วนที่ทำให้เขาหยุดหายใจได้ ถ้าหากเขาเป็นโรคโบทูลิซึมแล้วเกิดอาการอัมพาตจากโรคนี้ แพทย์ของมหาวิทยาลัยซินซินนาติไม่พบหลักฐานแสดงโรคโบทูลิซึม แต่นักประสาทวิทยาหลายคนก็ได้มาแย้งว่า ยังไม่สมควรที่จะตัดออกไป โดยชี้ไปยังระยะเวลาก่อนที่วอร์มเบียร์จะเดินทางกลับสหรัฐฯ
งานศพของเขาถูกจัดขึ้นในวันที่ 22 มิถุนายน พ.ศ. 2560 ที่โรงเรียนมัธยมไวโอมิง โดยมีผู้เข้าร่วมกว่า 2,500 คน เขาถูกฝังที่สุสานโอ๊คฮิลล์ เมืองเกล็นเดล รัฐโอไฮโอ มีนักเรียนผูกริบบิ้นไว้ที่เสาและต้นไม้ทุกต้น เป็นระยะทาง 5 กิโลเมตร จากโรงเรียนไปยังสุสาน
ปฏิกิริยาจากสาธารณะชน.
ปฏิกิริยาต่อการเสียชีวิตของวอร์มเบียร์นั้นเข้มข้นเป็นอย่างมาก สมาชิกวุฒิสมาชิกสหรัฐ จอห์น แมคเคน และมาร์โก รูบิโอ เรียกสิ่งนี้ว่า "การฆาตกรรม" นิกกี เฮลีย์ เอกอัครราชทูตสหรัฐฯ ประจำองค์การสหประชาชาติ กล่าวว่า "ชายหญิงผู้บริสุทธิ์จำนวนนับไม่ถ้วนได้ตายลงด้วยน้ำมือจากอาชญากรชาวเกาหลีเหนือ แต่มีเพียงกรณีของวอร์มเบียร์เพียงกรณีเดียวที่ไม่เหมือนใคร เป็นกรณีเดียวที่ได้เข้าถึงหัวใจชาวอเมริกัน" ประธานาธิบดีเกาหลีใต้ มุน แจ-อิน ได้แสดงความเสียใจต่อครอบครัวของวอร์มเบียร์และกล่าวว่า "เราไม่อาจทราบได้ว่าเกาหลีเหนือได้ฆ่าคุณวอร์มเบียร์จริงหรือไม่ แต่ผมเชื่อว่ามันชัดเจนอยู่แล้ว พวกเขาต้องแบกรับความรับผิดชอบอันหนักอึ้งในการระทำที่ทำให้คุณวอร์มเบียร์เสียชีวิต"
ในเดือนกรกฎาคม พ.ศ. 2560 รัฐบาลสหรัฐฯ ประกาศว่า ห้ามนักท่องเที่ยวชาวอเมริกันไปเยือนเกาหลีเหนือ จนถึงวันที่ 1 กันยายน พ.ศ. 2560 โดยมีเหตุผลหนึ่งมาจากการคุมขังของวอร์มเบียร์
ในเดือนเมษายน พ.ศ. 2562 เดอะวอชิงตันโพสต์รายงานข่าวที่ไม่ได้เปิดเผยก่อนหน้านี้ว่า ว่าในช่วงของการอพยพทางการแพทย์ของวอร์มเบียร์ เจ้าหน้าที่เกาหลีเหนือได้นำใบเรียกเก็บเงินจำนวน 2 ล้านเหรียญสหรัฐสำหรับค่ารักษาพยาบาลในกรุงเปียงยางแก่คณะผู้แทนสหรัฐฯ ประธานาธิบดี ทรัมป์ ให้การปฏิเสธว่ารัฐบาลสหรัฐฯ ได้จ่ายบิลไปแล้ว
คดี.
ในเดือน เมษายน 2561 ผู้ปกครองของวอร์มเบียร์ได้ฟ้องร้องแก่เกาหลีเหนือกับศาลแขวงสหรัฐประจำเขตโคลัมเบีย กล่าวหาเกาหลีเหนือในข้อหาทรมานและฆาตกรรม แม้ว่ายามปกติแล้วพลเมืองจะไม่สามารถฟ้องรัฐต่างชาติและรัฐบาลได้ ความเสียหายที่เกิดขึ้นอาจถูกจ่ายให้กับเหยื่อของประเทศที่นับว่าเป็นหนึ่งในรัฐที่สนับสนุนการก่อการร้าย หนึ่งในนั้นคือ เกาหลีเหนือ จ่ายให้ผ่านกองทุนพิเศษ ซึ่งก่อตั้งโดยรัฐสภาสหรัฐ
พระอินทราชา (เจ้าเมืองนครหลวง)
องค์การบริหารส่วนตำบลบ้านกลับ
องค์การบริหารส่วนตำบลบ้านกลับ เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของตำบลบ้านกลับและตำบลบ้านโปร่ง ในอำเภอหนองโดน จังหวัดสระบุรี ใน พ.ศ. 2564 เขตองค์การบริหารส่วนตำบลมีประชากรทั้งหมด 5,913 คน โดยแบ่งเป็นประชากรในตำบลบ้านกลับ 4,322 คน และในตำบลบ้านโปร่ง 1,591 คน
องค์การบริหารส่วนตำบลบ้านกลับเดิมได้รับการจัดตั้งเป็นสภาตำบลบ้านกลับใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลเมื่อ พ.ศ. 2539 ในวันที่ 24 กันยายน พ.ศ. 2547 กระทรวงมหาดไทยให้ยุบองค์การบริหารส่วนตำบลบ้านโปร่งรวมเข้ากับพื้นที่องค์การบริหารส่วนตำบลบ้านกลับ ทำให้เขตองค์การบริหารส่วนตำบลบ้านกลับครอบคลุมพื้นที่ตำบลบ้านกลับและตำบลบ้านโปร่งทั้งตำบล
ไอซูจิ
ในภาษาญี่ปุ่น ไอซูจิ ( หรือ あいづち) คือคำอุทานระหว่างการสนทนาที่บ่งชี้ว่าผู้ฟังกำลังให้ความสนใจหรือเป็นส่วนหนึ่งของบทสนทนาใดบทหนึ่ง ในศัพท์ภาษาศาสตร์ คำอุทานนี้เป็นหนึ่งในรูปของข้อความเฉพาะทางภาษา (phatic expression)
ไอซูจิที่มักพบเห็นได้ทั่วไป เช่น "ไฮ" (はい, "hai"), "เอ" (ええ, "ee"), "อึน" (うん, "un"), "โซเดซุเนะ" (そうですね, "sō desu ne", "อย่างนี้นี่เอง"), "โซเดซุกะ" (そうですか, "sō desu ka", "เป็นเช่นนั้นหรือ") หรือ "นารูโฮโดะ" (なるほど, "naruhodo") บางครั้งอาจมีการพยักหน้าร่วมด้วย
ผู้พูดภาษาญี่ปุ่นที่ไม่ใช่คนพื้นเมืองอาจตีความผิดว่าไอซูจินั้นบ่งบอกว่าผู้ฟังกำลังแสดงท่าทีเห็นด้วยหรือยอมรับ ความสัมพันธ์ทางธุรกิจอาจทำให้หยุดชะงักได้โดยผู้พูดที่ไม่ใช่คนพื้นเมืองสันนิษฐานว่าอีกฝั่งที่เป็นชาวญี่ปุ่นให้ความตกลงแก่พวกเขามาโดยตลอด โดยเฉพาะคำว่า "ไฮ" (はい, "hai", "ใช่") ที่ผู้พูดชาวญี่ปุ่นพื้นเมืองต้องการเพียงจะสื่อว่าพวกเขาคล้อยตามหรือเข้าใจข้อเสนอเท่านั้น
Aizuchi
เรือประจัญบานชั้นฮาพส์บวร์ค
เรือประจัญบานชั้น"ฮาพส์บวร์ค"  เป็นเรือประจัญบานที่สร้างขึ้นสำหรับกองทัพเรือออสเตรีย-ฮังการี ซึ่งประกอบด้วยเรือสามลำคือ ฮาพส์บวร์ค, อาร์พาด และ บาเบนเบิร์ก
มายา (ละครโทรทัศน์)
บ้านศิลาแดง
กลาสโกว์เซลติก
บุศรินทร์ วงค์ลีลนนท์
มาเรีย เฮิร์ชเลอร์
ซินเดอเรลล่ารองเท้าแตะ
บ่วงรักซาตาน
เจ้าชายอาล็อยส์ที่ 2 เจ้าผู้ครองลีชเทินชไตน์
เจ้าชายอาล็อยส์ที่ 2  พระนามเต็ม อาล็อยส์ มารีอา โยเซฟ โยฮัน บับทิสทา โยอาคิม ฟิลิพ เนริอุส  เป็นเจ้าผู้ครองราชรัฐลีชเทินชไตน์ ระหว่าง ค.ศ. 1836 ถึง 1858 พระองค์เป็นโอรสในเจ้าชายโยฮันที่ 1 เจ้าผู้ครองลีชเทินชไตน์
เจ้าชายอาล็อยส์ที่ 2 ได้รับอิทธิพลจากระบบการเมืองอังกฤษ ส่งผลให้พระองค์มีแนวคิดโน้มเอียงทางอิสรนิยม ท่ามกลางสังคมแบบอนุรักษนิยมภายในจักรวรรดิออสเตรีย พระองค์ทรงเป็นเจ้าผู้ครองลีชเทินชไตน์องค์แรกที่เสด็จเยือนราชรัฐลีชเทินชไตน์ของตนเองในปี 1842 (เนื่องจากเจ้าผู้ครองหลายองค์ที่ผ่านมา จะประทับและบริหารราชจากในกรุงเวียนนา และไม่เคยเสด็จเยือนลีชเทินชไตน์) และเสด็จเยือนอีกครั้งในปี 1847
อเล็กซานเดอร์ แกรห์ม เบลล์
Alexander G. Bell
Aleck Bell
WonderFrame
Wonderframe
วันเดอร์เฟรม
จันลูกา กอนเต
จันลูกา กอนเต (; เกิด 28 พฤษภาคม 1972) เป็นผู้ช่วยผู้จัดการทีม นักวิเคราะห์ และอดีตนักฟุตบอลอาชีพชาวอิตาลี ปัจจุบันเขาเป็นโค้ชด้านเทคนิคและการวิเคราะห์ของ ทอตนัมฮอตสเปอร์ ภายใต้ อันโตนีโอ กอนเต พี่ชายของเขา
เล่นเป็นกองหลัง กอนเต เริ่มอาชีพของเขาที่สโมสรบ้านเกิด เลชเช คอนเตอยู่ในม้านั่งสำรองและไม่สามารถยึดตำแหน่งตัวจริงในทีมชุดใหญ่ได้ ต่อมาเขาได้ศึกษาที่มหาวิทยาลัยฟอจจา ในสาขาวิทยาศาสตร์การกีฬา และติดตามพี่ชายของเขาเป็นเจ้าหน้าที่บริหาร อาชีพการบริหารของเขาเริ่มต้นในปี ค.ศ.2007 เขาช่วยพี่ชายของเขาเพื่อนำ บารี ไปสู่ตำแหน่งแชมป์ เซเรีย บี ฤดูกาล 2008-09 และ เซียนา ได้เลื่อนชั้นจากดิวิชันเดียวกันในอีกสองปีต่อมา จากนั้นเขาก็มาถึงยูเวนตุสในปี ค.ศ. 2011 ในตำแหน่งผู้ช่วยผู้จัดการทีมเขาได้แชมป์ลีก 3 สมัยติดต่อกัน จากนั้นเขาก็ติดตามพี่ชายของเขาอีกครั้งในการรับหน้าที่ดูแลทีมชาติอิตาลีในปี ค.ศ. 2014 จนถึง ยูโร 2016
วัดจันทาราม (จังหวัดระนอง)
วัดจันทาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลน้ำจืด อำเภอกระบุรี จังหวัดระนอง ที่ตั้งอยู่ใกล้เขตแดนประเทศพม่า เป็นวัดพัฒนาตัวอย่างของจังหวัดระนอง และทางราชการได้ใช้เป็นประชุมและอบรมข้าราชการประชาชน
วัดจันทาราม เดิมชื่อ วัดประทุมธาราเทพนิมิตร ตั้งวัดเมื่อ พ.ศ. 2433 ตามประวัติกล่าวว่าเมื่อพระยาอัษฎงคตทิศรักษา (คอซิมบี้ ณ ระนอง) ย้ายที่ตั้งเมืองตระ จากตำบลปากจั่น มาตั้งที่ตำบลน้ำจืด เมื่อ พ.ศ. 2428 แล้ว ด้วยเหตุที่พระยาอัษฎงคตทิศรักษา (คอซิมบี้ ณ ระนอง) รู้จักชอบพอและเคารพนับถือ หลวงพ่อจันทรซึ่งจำพรรษาอยู่ที่วัดขี้ไฟ ซึ่งอยุ่ตรงข้ามตำบลน้ำจืด ห่างจากเมืองตระ ไปทางเหนือเล็กน้อย จึงได้นิมนต์หลวงพ่อจันทร์มาอยู่ที่ตำบลน้ำจืด โดยสร้างวัดให้ที่เชิงเขาชายคลองน้ำจืด ห่างจากตัวเมืองประมาณ 1 กิโลเมตร โดยสร้างเป็นกุฎิไม้หลังเล็ก ๆ มุงหลังคาจาก กั้นด้วยจากอยู่ได้เฉพาะรูปเดียว เรียกว่า "วัดปทุมธาราเทพนิมิตร" แต่ชาวบ้านเรียกว่า วัดน้ำจืด เริ่มแรกเป็นสำนักสงฆ์ มีการสร้างอุโบสถที่หลังเขา ทำด้วยไม้ หลังคามุงจาก พอเป็นที่ทำสังฆกรรมได้
หลังจากที่หลวงพ่อจันทร์มรณภาพเมื่อ พ.ศ. 2455 ชาวบ้านจึงนำนามท่านมาตั้งเป็นชื่อวัดเพื่อเป็นอนุสรณ์ว่า "วัดจันทาราม" วัดได้รับพระราชทานวิสุงคามสีมาเมื่อวันที่ 16 กรกฎาคม พ.ศ. 2451 ภายในอุโบสถมีภาพจิตรกรรมฝาผนัง เป็นภาพวาดเกี่ยวกับพุทธประวัติของพระพุทธเจ้า และเรื่องเล่าจากวรรณคดีเรื่องต่าง ๆ โดยไม่ปรากฏว่าใครเป็นผู้เขียน
วัดอนุภาษกฤษฎาราม
วัดอนุภาษกฤษฎาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกะทู้ อำเภอกะทู้ จังหวัดภูเก็ต พื้นที่ตั้งวัดเป็นที่เนินเขาสูงสภาพแวดล้อมมีป่าไม้ มีที่ดินตั้งวัดเนื้อที่ 21 ไร่ 2 งาน 50 ตารางวา มีที่ธรณีสงฆ์ 1 แปลง เนื้อที่ 20 ไร่ 3 งาน 35 ตารางวา
วัดอนุภาษกฤษฎารามตั้งวัดเมื่อ พ.ศ. 2444 ตามประวัติไม่ปรากฏนามผู้สร้าง เดิมมีนามว่า วัดเก็ตโฮ่ ตามชื่อหมู่บ้าน ตั้งอยู่ภายในโรงเรียนบ้านเก็ตโฮ่ เมื่อวัดชำรุดทรุดโทรม ประกอบกับที่ตั้งวัดเดิมเป็นที่ลุ่มถูกน้ำท่วม ต่อมาจึงย้ายวัดมาสร้างขึ้นใหม่ในที่ตั้งปัจจุบันและมีนามใหม่ว่า "วัดอนุภาษกฤษฎาราม" ได้รับพระราชทานวิสุงคามสีมาเมื่อวันที่ 24 กันยายน พ.ศ. 2481 ได้รับพระราชทานวิสุงคามสีมาครั้งหลังเมื่อวันที่ 4 กรกฎาคม พ.ศ. 2529 ในด้านการศึกษาทางวัดเปิดสอนพระปริยัติธรรมตั้งแต่ พ.ศ. 2490
อาคารเสนาสนะต่าง ๆ ได้แก่ อุโบสถหลังใหม่กว้าง 9.50 เมตร ยาว 24.50 เมตร สำหรับหลังเดิมเป็นอุโบสถไม่ถาวร สร้างเมื่อ พ.ศ. 2479 ศาลาการเปรียญกว้าง 8 เมตร ยาว 16 เมตร สร้างเมื่อ พ.ศ. 2489 กุฏิสงฆ์จำนวน 16 หลัง สำหรับปูชนียวัตถุมีพระประธานในอุโบสถเป็นพระพุทธรูปโบราณสร้างมาพร้อมกับวัด ชาวบ้านเรียกว่า "หลวงพ่อด้วน" นอกจากนี้ยังจัดให้มีห้องสมุดไว้บริการประชาชนทั่วไปอีกด้วย
วัดวชิรธรรมาวาส (กรุงเทพมหานคร)
วัดวชิรธรรมาวาส เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในแขวงขุมทอง เขตลาดกระบัง กรุงเทพมหานคร ตั้งอยู่บนพื้นที่ ประมาณ 40 ไร่ วัดอยู่ติดกับคลองหลวงแพ่ง สุดเขตกรุงเทพมหานคร
วัดวชิรธรรมาวาส หรือ วัดเฉลิมพระเกียรติ พระบรมราชานุสรณ์ 200 ปี รัชกาลที่ 4 เป็นวัดสุดท้ายที่ได้รับอนุมัติให้สร้างในเขตกรุงเทพมหานครของคณะธรรมยุต ซึ่งเป็นวัดที่คณะสงฆ์ คณะกรรมการบริหารคณะธรรมยุตมีมติให้จัดสร้างเพื่อเฉลิมพระเกียรติพระบาทสมเด็จพระจอมเกล้าเจ้าอยู่หัว เนื่องในวโรกาส ครบรอบ 200 ปี แห่งวันพระราชสมภพ 18 ตุลาคม ตั้งวัดเมื่อวันที่ 15 สิงหาคม พ.ศ. 2559 ผู้ขออนุญาตสร้างวัดคือนางแฉล้ม เครือคล้าย
พื้นที่เดิมเป็นทุ่งนา จากข้อมูลวันที่ 14 เมษายน​ พ.ศ. 2564 วัดอยู่ระหว่างดำเนินการก่อสร้างศาลาปฏิบัติธรรม อุโบสถ เจดีย์ กุฏิสงฆ์ โรงเรียนพระปริยัติธรรม นอกจากนั้นยังดำเนินการปรับปรุงภูมิทัศน์ด้วยการขุดสระน้ำ ปลูกสวนป่า เพื่อให้เป็นสวนป่าร่มรื่นเหมาะกับเป็นสถานที่ปฏิบัติธรรม
สโมสรฟุตบอลแมนเชสเตอร์ยูไนเต็ดในฤดูกาล 1989–90
ฤดูกาล 1989–90 เป็นฤดูกาลที่ 88 ของแมนเชสเตอร์ยูไนเต็ดใน ฟุตบอลลีก และเป็นฤดูกาลที่ 15 ติดต่อกันในลีกสูงสุดของ ฟุตบอลอังกฤษ
เป็นฤดูกาลที่จบในลีกต่ำสุดนับตั้งแต่พวกเขาตกชั้นจาก ดิวิชัน 1 เมื่อ 15 ปีก่อน เมื่อพวกเขาจบในอันดับที่ 13 และผลงานของทีมแย่ที่สุดนับตั้งแต่ อเล็กซ์ เฟอร์กูสัน เข้ามาคุมทีมเมื่อ 3 ปีก่อน และในช่วงคริสต์มาส มีแฟน ๆ เรียกร้องให้ปลด อเล็กซ์ เฟอร์กูสัน ออกจากตำแหน่งผู้จัดการทีมอย่างต่อเนื่อง อย่างไรก็ตาม ฤดูกาลจบลงด้วยการที่ยูไนเต็ดคว้าแชมป์ เอฟเอคัพ ด้วยการเอาชนะ คริสตัลพาเลซ 1-0 ในการแข่งขันนัดรีเพลย์ หลังจากเสมอกันในนัดแรก 3-3 จากประตูชัยของ ลี มาร์ติน แบ็คซ้ายตัวหลัก มันเป็นถ้วยรางวัลใหญ่รายการแรกของพวกเขาในรอบ 5 ปี และเป็นครั้งแรกนับตั้งแต่การแต่งตั้ง อเล็กซ์ เฟอร์กูสัน เป็นผู้จัดการทีม
พวกเขายังเข้าสู่การแข่งขันฟุตบอลสโมสรยุโรปในฐานะตัวแทนของอังกฤษใน ยูโรเปียนคัพวินเนอร์สคัพ ฤดูกาล 1990–91 เป็นทีมแรกหลังจากสิ้นสุดการห้ามสโมสรจากอังกฤษลงเล่นในการแข่งขันฟุตบอลสโมสรยุโรปที่เกิดขึ้นหลังจาก ภัยพิบัติเฮย์เซล เมื่อปี ค.ศ. 1985
ฤดูกาลนี้ยังได้เห็นความพยายามในการซื้อสโมสรโดยนักธุรกิจ ไมเคิล ไนท์ตัน หลังจากที่ประธาน มาร์ติน เอ็ดเวิร์ดส์ พิจารณาขายสโมสรในราคา 10 ล้านปอนด์ แต่การเจรจาขายสโมสรล้มเหลวหลังจากพบว่าไนท์ตันไม่มีเงินเพียงพอที่จะรักษาสโมสร ช่วงเวลานี้เป็นที่จดจำได้ดีที่สุดสำหรับไนท์ตัน - สวมชุดของยูไนเต็ดและเสื้อวอร์ม - ทำกิจวัตรก่อนเกมเปิดฤดูกาลที่บ้านกับอาร์เซนอล ตามที่ อเล็กซ์ เฟอร์กูสัน เขียนไว้ในอัตชีวประวัติของเขา "Managing My Life" (เผยแพร่เกือบหนึ่งทศวรรษต่อมา) การกระทำนี้สร้างความรำคาญให้กับเฟอร์กูสัน เพราะเขารู้สึกว่ามันส่งผลเสียต่อการเตรียมทีมของเขาสำหรับการแข่งขันที่กำลังจะมาถึง แม้ว่ายูไนเต็ดจะชนะ 4-1 ต่อแชมป์เก่าก็ตาม
เฟอร์กูสันยังเปิดเผยในอัตชีวประวัติด้วยว่าทั้ง ๆ ที่แมนเชสเตอร์ยูไนเต็ด ฟอร์มตกต่ำในช่วงครึ่งแรกของฤดูกาล เขาได้รับคำยืนยันจากคณะกรรมการบริหารของสโมสรว่าตำแหน่งผู้จัดการทีมของเขาไม่เคยเสี่ยง แม้ว่าจะผิดหวังตามธรรมชาติของสโมสรที่ขาดความคืบหน้าในลีก พวกเขาเข้าใจเหตุผลของเรื่องนี้ นั่นคือผู้เล่นคนสำคัญจำนวนหนึ่ง รวมทั้ง นีล เว็บบ์ ไม่สามารถเล่นได้เป็นเวลานานเนื่องจากได้รับบาดเจ็บ อย่างไรก็ตาม เฟอร์กูสันยอมรับในอัตชีวประวัติของเขาด้วยว่าหากเขาไม่ประสบความสำเร็จกับยูไนเต็ดในฤดูกาลนั้น เขากลัวว่าแฟน ๆ และสื่อจะกดดันคณะกรรมการของสโมสรให้ปลดเขาออกในที่สุด มีแฟน ๆ เรียกร้องมากมายในช่วงฤดูกาลให้เฟอร์กูสันถูกปลดออก และรายงานของสื่อระบุว่า ฮาเวิร์ด เคนดัลล์ อดีตผู้จัดการทีมเอฟเวอร์ตัน จะได้รับการแต่งตั้งจากแมนเชสเตอร์ ซิตี้ คู่แข่งในท้องถิ่นของยูไนเต็ดในช่วงระหว่างฤดูกาล ในทำนองเดียวกัน ยังมีรายงานอีกว่าไนท์ตันต้องการจ้างผู้จัดการทีมชาติอังกฤษ บ็อบบี้ ร็อบสัน (ไม่ใช่ญาติกับไบรอัน ร็อบสัน) ซึ่งประกาศความตั้งใจที่จะลงจากตำแหน่งหลังจาก ฟุตบอลโลก 1990 ให้เป็นผู้จัดการทีมแมนเชสเตอร์ยูไนเต็ดของเขา เมื่อการเข้าซื้อกิจการสโมสรของไนท์ตันไม่ประสบความสำเร็จ ร็อบสันก็กลายเป็นผู้จัดการทีมของ เปเอสเฟ ไอนด์โฮเฟิน แทนหลังฟุตบอลโลก
อเล็กซ์ เฟอร์กูสันเริ่มต้นฤดูกาลที่ 4 ของเขาในฐานะผู้จัดการทีมแมนเชสเตอร์ยูไนเต็ด ที่ต้องการนำถ้วยรางวัลใหญ่ และท้ายที่สุดคือตำแหน่งแชมป์ลีก สู่โอลด์ แทรฟฟอร์ด เป็นครั้งแรกในสมัยของเขา ในช่วงปิดฤดูกาล เขาเซ็นสัญญากับ ไมค์ ฟีแลน จาก นอริชซิตี ด้วยค่าตัว 750,000 ปอนด์ และ นีล เวบบ์ จาก นอตทิงแฮมฟอเรสต์ ด้วยราคา 1.5 ล้านปอนด์ สร้างกองกลางของเขาขึ้นมาใหม่หลังจากขาย กอร์ดอน สตรัคคั่น ให้กับ ลีดส์ยูไนเต็ด ในราคา 300,000 ปอนด์ และ นอร์มัน ไวต์ไซด์ ไปเอฟเวอร์ตันด้วยค่าตัว 750,000 ปอนด์ พอล แม็คกรัธ ถูกขายให้กับ แอสตันวิลลา ในราคา 400,000 ปอนด์ โดย เฟอร์กูสัน ได้ยื่นข้อเสนอให้กับ Glenn Hysen กองหลังชาวสวีเดน แต่พ่ายให้กับ ลิเวอร์พูล เมื่อสิ้นเดือนแรกของฤดูกาล เขาได้นำ แกรี พัลลิสเตอร์ กองหลัง มิดเดิลส์เบรอ มาด้วยค่าตัวสถิติสโมสร 2.3 ล้านปอนด์ ซึ่งเป็นสถิติระดับชาติสำหรับกองหลัง และค่าตัวสูงสุดเป็นอันดับ 2 ที่สโมสรอังกฤษต้องจ่าย จากนั้น เฟอร์กูสัน ก็เซ็นสัญญากับ พอล อินซ์ กองกลาง เวสต์แฮมยูไนเต็ด วัย 21 ปี ด้วยค่าตัว 1.7 ล้านปอนด์
อย่างไรก็ตาม เมื่อวันที่ 9 กันยายน ยูไนเต็ด แพ้เกมลีก 3 เกมติดต่อกัน และความไม่สงบก็เพิ่มมากขึ้นในหมู่แฟนบอล ทำให้เกิดข่าวลือว่าเฟอร์กูสันใกล้จะถูกเลิกจ้าง หนังสือพิมพ์บางฉบับถึงกับบอกว่าอดีตผู้จัดการทีมเอฟเวอร์ตัน ฮาเวิร์ด เคนดัลล์ กำลังจะได้รับการแต่งตั้งให้เป็นผู้จัดการทีมแมนเชสเตอร์ยูไนเต็ด แต่บอร์ดบริหารปฏิเสธว่าตำแหน่งของเฟอร์กูสันมีความเสี่ยง ในวันคริสต์มาส เคนดัลล์ อยู่ที่แมนเชสเตอร์จริง ๆ แต่ในฐานะผู้จัดการทีมซิตี้
วันที่ 30 ธันวาคม ค.ศ. 1989 แมนเชสเตอร์ยูไนเต็ด ลงเล่นนัดสุดท้ายของทศวรรษที่ 1980 โดยเสมอกับวิมเบิลดัน 2-2 ซึ่งหมายความว่าพวกเขาไม่ชนะเลยตั้งแต่วันที่ 18 พฤศจิกายน และอยู่อันดับที่ 15 ในดิวิชั่น 1 เหนือโซนตกชั้นเพียง 2 แต้ม ความท้าทายในการคว้าแชมป์ลีกดูเหมือนจะหายไปในการต่อสู้เพื่อลุ้นหนีการตกชั้น แต่คณะกรรมการยังคงยืนหยัดเคียงข้าง อเล็กซ์ เฟอร์กูสัน และยืนยันว่าเขาจะไม่ถูกปลดออก แม้จะผิดหวังกับการขาดความสำเร็จในลีก พวกเขาเข้าใจเหตุผล ผู้เล่นบาดเจ็บที่รบกวนสโมสรอย่างต่อเนื่องตั้งแต่ฤดูใบไม้ร่วงที่ผ่านมา
เมื่อวันที่ 7 มกราคม ค.ศ. 1990 มาร์ค โรบินส์ กองหน้าวัย 20 ปี ทำประตูชัยให้แมนเชสเตอร์ยูไนเต็ด เอาชนะนอตทิงแฮมฟอเรสต์ 1-0 ในเอฟเอคัพ รอบสาม ตอนจับฉลากเอฟเอ คัพ รอบที่สามเมื่อเดือนก่อน นักข่าวหลายคนคาดการณ์ว่าเกมดังกล่าวจะจบลงด้วยความพ่ายแพ้ของยูไนเต็ดและขับเฟอร์กูสันออกจากงาน
ปลายเดือนนั้น ความพ่ายแพ้ 0-2 ต่อ นอริชซิตี ทำให้แมนเชสเตอร์ยูไนเต็ด ห่างโซนตกชั้นเพียงแต้มเดียว แต่พวกเขายังคงเดินหน้าต่อไปในเอฟเอ คัพ เคลย์ตัน แบล็กมอร์ ยิงประตูชัยให้กับทีมแมนเชสเตอร์ยูไนเต็ด เอาชนะ เฮริฟอร์ด ยูไนเต็ด ใน เอฟเอคัพ รอบที่ 4 ที่สนาม Edgar Street
หนึ่งเดือนต่อมา พวกเขาผ่านเข้าสู่รอบที่ 6 ของเอฟเอคัพ เป็นปีที่ 2 ติดต่อกันโดยเอาชนะ นิวคาสเซิลยูไนเต็ด 3-2 ที่ เซนต์เจมส์พาร์ก และสามสัปดาห์หลังจากนั้นพวกเขาก็จองที่นั่งในเอฟเอคัพ รอบรองชนะเลิศเป็นครั้งแรก นับตั้งแต่ที่พวกเขาคว้าแชมป์ในปี ค.ศ. 1985 พวกเขาเอาชนะเชฟฟิลด์ยูไนเต็ด 1-0 ที่ บรามอลล์เลน
ฤดูกาลของยูไนเต็ดจบลงด้วยอันดับที่ 13 และอยู่ห่างโซนตกชั้นเพียง 5 แต้ม ซึ่งต่ำที่สุดนับตั้งแต่ตกชั้นเมื่อ 16 ปีก่อนหรือในฤดูกาล 1973-74
เมื่อวันที่ 12 พฤษภาคม ค.ศ. 1990 แมนเชสเตอร์ ยูไนเต็ด ลงสนามที่เวมบลีย์กับคริสตัล พาเลซ ในรอบชิงชนะเลิศเอฟเอ คัพ 18 นาทีผ่านไป พาเลซ (ซึ่งไม่เคยเล่นในรอบชิงชนะเลิศมาก่อน) ขึ้นนำโดย แกรี โอไรล์ลีย์ ไบรอัน ร็อบสัน ทำประตูตีเสมอในนาทีที่ 35 มาร์ก ฮิวส์ ยิงประตูให้ ยูไนเต็ด ขึ้นนำในนาทีที่ 62 แต่ พาเลซ ได้ประตูตีเสมอในนาทีที่ 72 โดย เอียน ไรต์ สกอร์ยังคงอยู่จนหมดเวลา และการแข่งขันเข้าสู่ช่วงต่อเวลาพิเศษ ไรต์ ยิงประตูให้พาเลซขึ้นนำและดูเหมือนว่าถ้วยเอฟเอคัพจะมุ่งหน้าสู่ เซลเฮิสต์พาร์ก เป็นครั้งแรก จากนั้น เมื่อเหลือช่วงต่อเวลาพิเศษอีก 7 นาที มาร์ค ฮิวส์ ทำประตูตีเสมอเพื่อไปต่อในการแข่งขันนัดรีเพลย์
มีการเตะนัดรีเพลย์ที่เวมบลีย์เมื่อวันที่ 17 พฤษภาคม และซีลี่ย์ก็ทำการเซฟได้อย่างน่าทึ่งในครึ่งแรกเพื่อป้องกันไม่ให้พาเลซขึ้นนำ ในนาทีที่ 59 ลี มาร์ติน แบ็คซ้ายทำประตูชัยจากการจ่ายของ นีล เว็บบ์ ซึ่งเป็นเพียงประตูที่ 2 ในอาชีพของเขา และนำถ้วยเอฟเอคัพมาให้กับยูไนเต็ด
สามสัปดาห์หลังรอบชิงชนะเลิศ แมนเชสเตอร์ยูไนเต็ด เซ็นสัญญากับ เดนิส เออร์วิน แบ็คซ้ายทีมชาติไอร์แลนด์วัย 24 ปี จาก โอลดัมแอทเลติก ด้วยค่าตัว 625,000 ปอนด์ โดยที่ อเล็กซ์ เฟอร์กูสัน ตั้งใจจะใช้เขาเป็นแบ็คขวา โดยไมค์ ฟีแลนจะเปลี่ยนเป็นมิดฟิลด์
วัดไก่เตี้ย (อำเภอพระนครศรีอยุธยา)
วัดไก่เตี้ย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านรุน อำเภอพระนครศรีอยุธยา จังหวัดพระนครศรีอยุธยา
วัดไก่เตี้ยตั้งวัดเมื่อ พ.ศ. 2360 ราษฎรชาวมอญประมาณ 20,000 คน นําโดยสมิงฉอดเมาได้ส่งใบบอกมากราบทูลพระบาทสมเด็จพระพุทธเลิศหล้านภาลัยให้ทรงทราบ มีราษฎรชาวมอญตั้งถิ่นฐานในอําเภอสามโคก จังหวัดปทุมธานี และในจังหวัดพระนครศรีอยุธยา ราษฎรชาวมอญได้สร้างวัดขึ้นเพื่อเป็นที่บําเพ็ญศาสนกิจและตั้งชื่อ "วัดไก่เตี้ย" ซึ่งเป็นชื่อวัดในเมืองหงสาวดี
ต่อมาในสมัยพระจุลจอมเกล้าเจ้าอยู่หัว ได้มีขุนนางชื่อ พระยาพฤฒาธิบดี ได้บูรณปฏิสังขรณ์วัดไก่เตี้ย และได้ให้ชื่อว่า วัดไก่เตี้ยพฤฒารามราษฎร์บํารุง แต่ต่อมาราษฎรในหมู่บ้านเรียกเพียง "วัดไก่เตี้ย" ได้รับการบูรณะและพัฒนามาโดยตลอด ได้รับพระราชทานวิสุงคามสีมาเมื่อวันที่ 8 พฤศจิกายน พ.ศ. 2514 เขตวิสุงคามสีมา กว้าง 12 เมตร ยาว 24 เมตร
ปูชนียวัตถุทีสำคัญ ได้แก่พระประธานประจําอุโบสถ ปางมารวิชัย ขนาดหน้าตักกว้าง 84 นิ้ว สูง 129 นิ้ว สร้างในสมัยพระบาทสมเด็จพระพุทธเลิศหล้านภาลัย พระประธานประจําศาลาการเปรียญ ปางมารวิชัย ขนาดหน้าตัก กว้าง 24 นิ้ว สูง 43 นิ้ว สร้างเมื่อ พ.ศ. 2552 และยังมีรอยพระพุทธบาทจำลอง (สร้างด้วยไม้)
วัดตึก (จังหวัดพระนครศรีอยุธยา)
วัดตึก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าวาสุกรี อำเภอพระนครศรีอยุธยา จังหวัดพระนครศรีอยุธยา ตั้งอยู่ถนนอู่ทองห่างจากทางแยกไปวัดภูเขาทอง (ถนนสาย 309) ประมาณ 300 เมตร
วัดตึกสร้างขึ้นเป็นวัดมาตั้งแต่ประมาณ พ.ศ. 2240 ในสมัยกรุงศรีอยุธยา พระเจ้าเสือ (สมเด็จพระเจ้าสุริเยนทราธิบดี) ทรงสถาปนาวัดนี้ขึ้นราว พ.ศ. 2240–2249 โดยมีพระตำหนักที่ประทับปรากฎอยู่ต่อมาได้แปลงเป็นวิหาร ครั้นถึง พ.ศ. 2310 ได้กลายสภาพเป็นวัดร้างไปช่วงระยะหนึ่งและได้รับการบูรณะปฏิสังขรณ์ในสมัยพระบาทสมเด็จพระจุลจอมเกล้าเจ้าอยู่หัว ให้เป็นวัดมีพระสงฆ์สืบต่อมา ได้รับพระราชทานวิสุงคามสีมาประมาณ พ.ศ. 2249 เขตวิสุงคามสีมากว้าง 14.50 เมตร ยาว 25 เมตร
สิ่งก่อสร้างภายในวัด ได้แก่อุโบสถเป็นอุโบสถมหาอุด ศาลพันท้ายนรสิงห์ซึ่งอยู่ด้านหน้าอุโบสถ เมื่อเลี้ยวรถเข้ามาในวัดย่อมได้เห็นศาลพันท้ายนรสิงห์วัดตึกนี้ก่อนเสมอ ภายในวัดที่ไม่กว้างขวางมากนักอย่างวัดตึก มีต้นไม้ร่มรื่น ปูชนียวัตถุที่สำคัญ ได้แก่องค์พระนอน ด้านหน้าวัดมีพระพุทธรูปปางมารวิชัย 2 องค์ตั้งเด่นอยู่หน้าทางเข้า
วัดไก่เตี้ย
วัดไก่เตี้ย อาจหมายถึง
จักรพรรดิแห่งชาวฝรั่งเศส
จักรพรรดิแห่งชาวฝรั่งเศส  เป็นพระอิสริยยศของพระมหากษัตริย์แห่งจักรวรรดิฝรั่งเศสที่หนึ่งและสอง
จังหวัดบายันคองกอร์
จังหวัดบายันคองกอร์  เป็นหนึ่งในยี่สิบเอ็ดจังหวัดของประเทศมองโกเลีย ตั้งอยู่ทางตะวันตกเฉียงใต้ของประเทศ มีเนื้อที่ 116,000 ตารางกิโลเมตร เป็นหนึ่งในจังหวัดที่ใหญ่ที่สุดของประเทศมองโกเลีย โดยมีเมืองหลักคือ บายันคองกอร์ ซึ่งอยู่ห่างจากอูลานบาตาร์เมืองหลวงของประเทศไปทางตะวันตกเฉียงใต้ประมาณ 620 กิโลเมตร
จังหวัดมีพรมแดนติดกับเขตปกครองตนเองมองโกเลียในของประเทศจีนทางทิศใต้ จังหวัดเอิมเนอโกวีและจังหวัดเออเวอร์คังไกทางทิศตะวันออก จังหวัดอาร์คังไกทางทิศเหนือ จังหวัดซัฟคังและจังหวัดโกวี-อัลไตทางทิศตะวันตก
กาลอัจนา
นางอหัลยา (; IAST: Ahalyā) ในรามายณะ หรือ นางกาลอัจนา ในรามเกียรติ์และเรียมเกร์เป็นตัวละครของรามายณะ รามเกียรติ์และเรียมเกร์ในศาสนาฮินดู นางคือภรรยาของพระฤๅษีโคดมและเป็นหนึ่งในสาวงามในคติฮินดู โดยทั่วไปเรื่องราวของนางมีชื่อเสียงจากการการลักลอบมีสัมพันธ์กับพระอินทร์
นางเป็นภรรยาของฤๅษีโคดมซึ่งทำตบะสมาธิอยู่และได้ยินถึงการสนทนาของนกกระจาบป่าคู่หนึ่งสนทนาถึงบาปของการไม่มีบุตรจึงทำพิธีโหมกูณฑ์เนรมิตสตรีนางหนึ่งขึ้นมาและให้นามว่า นางกาลอัจนา และมีบุตรีหนึ่งคน คือ นางสวาหะ ต่อมาได้มีเหตุให้ต้องมีการลักลอบมีสัมพันธ์กับพระอินทร์และพระอาทิตย์คือ พาลีและสุครีพ โดยที่นางสวาหะก็รู้เห็นเรื่องนี้ด้วย และต่อมาฤๅษีโคดมดูแลเอ็นดูโอรสทั้งสองมาก ทำให้นางสวาหะ ธิดาคนโตไม่พอใจ จึงเปิดโปงเรื่องราวความจริง ทำให้ฤๅษีโคดมไม่พอใจในการประพฤติตนของนางกาลอัจนา โดยสาปให้นางนั้นเป็นหินให้พระรามในอนาคตใช้ถมเป็นถนนต่อไป และนางสวาหะก็โดนคำสาปจากมารดาเช่นกันไปยืนตีนเดียวเหนี่ยวกินลมอยู่ในป่าเชิงขอบเขาจักรวาลก่อนที่นางให้กำเนิดหนุมานในเวลาต่อมา
อัญชนา
นางอัญชนา (สันสกฤต: अञ्जना) ในรามายณะ หรือ นางสวาหะ ในรามเกียรติ์และเรียมเกร์เป็นตัวละครของรามายณะ รามเกียรติ์และเรียมเกร์ในศาสนาฮินดู นางคือภรรยาของพญาวานรเกสรินในรามายณะและเป็นมารดรของหนุมาน
ในรามายณะตามตำนานเล่าว่า นางอัญชนาเป็นนางอัปสรมีนามว่า ปัญจิกัสตละ (Punjikastala) ซึ่งถือกำเนิดบนโลกในฐานะเจ้าหญิงแห่งวานรอันเนื่องมาจากด้วยเหตุที่ต้องคำสาป และนางได้อภิเษกเสกรสกับพญาวานรเกสริน ซึ่งเป็นบุตรของพระพฤหัสบดี
นางเป็นธิดาของฤๅษีโคดมและนางกาลอัจนา ต่อมาได้มีเหตุให้มารดาของนางต้องมีการลักลอบมีสัมพันธ์กับพระอินทร์และพระอาทิตย์และมีบุตรคือ พาลีและสุครีพ โดยที่นางสวาหะก็รู้เห็นเรื่องนี้ด้วย และต่อมาฤๅษีโคดมดูแลเอ็นดูโอรสทั้งสองมาก ทำให้นางสวาหะ ธิดาคนโตไม่พอใจ จึงเปิดโปงเรื่องราวความจริง ทำให้ฤๅษีโคดมไม่พอใจในการประพฤติตนของนางกาลอัจนา โดยสาปให้นางนั้นเป็นหินให้พระรามในอนาคตใช้ถมเป็นถนนต่อไป และนางสวาหะก็โดนคำสาปจากมารดาเช่นกันไปยืนตีนเดียวเหนี่ยวกินลมอยู่ในป่าเชิงขอบเขาจักรวาลก่อนที่นางให้กำเนิดหนุมานในเวลาต่อมา
นางกาลอัจนา
กี่ต๋อง
กี่ต๋อง  คือ คนทรงในความเชื่อของจีน โดยธรรมเนียมของร่างทรงของเทพเจ้าจีนซึ่งจะลงมาประทับร่างม้าทรงเฉพาะทุก ๆ เทศกาลกินเจหรือในโอกาสสำคัญต่าง ๆ ตามแต่เทพเจ้าที่ประจำร่างม้าทรงนั้นจะลงมาประทับร่าง (กี่ต๋อง) แต่ก็มิใช้ว่าจะลงมาประทับได้ทุกวัน เชื่อกันว่าการเข้าทรงของพระจีนเป็นการแสดงอิทธิฤทธิ์ของพระจีนและสามารถปัด เป่าสิ่งชั่วร้าย บันดาลความสุขให้แก่ผู้เคารพเลื่อมใสพระจีน